L’Ajuntament reclama a ADIF l’arranjament dels ascensors de les estacions de rodalies
Dilluns 21 de juliol l'alcalde Andreu Absil, el regidor de Mobilitat Raül Abad, i la Regidora d'ordenació del territori Mónica Puig, es van reunir amb la Directora de Rodalies, el Coordinador de Serveis i el Cap d'Estacions d'ADIF, per reclamar novament el funcionament dels ascensors de les estacions de Montgat i Montgat Nord que estan fora de servei des de fa molt temps amb greus perjudicis per a les persones amb mobilitat reduïda. Segons informacions facilitades pels responsables d'ADIF, abans d'acabar el mes de juliol entrarà en funcionament l'ascensor de l'estació de Montgat Nord que està espatllat.
Tanmateix, durant la reunió els representants d'ADIF van informar que s'està tramitant un procediment per licitar la renovació dels tres ascensors, dos de l'estació de Montgat i un de l'estació de Montgat Nord. La previsió dels caps d'ADIF és que abans de finals d'any aquests tres ascensors afectats per avaries siguin nous i funcionin amb normalitat.
Data i hora de la darrera actualització d'aquest contingut: 23/07/2020 18:46